Teenage Dream (שיר של אוליביה רודריגו)

"Teenage Dream" (בעברית: "חלום נעורים") הוא שיר הסיום של אלבום האולפן השני של אוליביה רודריגו, Guts. הוא יצא לאור עם צאת האלבום, ב-8 בספטמבר 2023 תחת הוצאת חברת התקליטים גפן רקורדס. בריאיון שערכה עם זיין לואו לאפל מיוזיק, רודריגו דנה במשמעות השיר, והזכירה שזה היה השיר הראשון שנכתב לאלבום ושגם נכנס אל האלבום הסופי. היא התחילה לכתוב אותו כשהייתה בת 18, והוא גיבש את רגשותיה לגבי ההתבגרות. רודריגו רצתה בתחילה שזה יהיה הסינגל המוביל של האלבום ולהוציא אותו ביום הולדתה ה-20, ב-20 בפברואר 2023, אך בסופו של דבר, הוציא את הסינגל "Vampire" ביוני 2023. רודריגו סיפרה כי היא העריכה את העמימות של סוף השיר, מה שמותיר את הפרק הבא פתוח. בריאיון ל"רולינג סטון", רודריגו הודתה כי היא וניגרו חשבו אם לשנות את שם השיר: ”אם מישהו יחפש את 'Teenage Dream' בספוטיפיי, אין סיכוי שהשיר שלי יופיע ראשון”. זה על הפחד של לא להיות נערה יותר ושלא יהיה לי את הדימוי הזה של הנערה התמימה או ילדת פלא, גדלתי בסביבה מוזרה כזאת שבה כולם שיבחו אותי על כך שאני מוכשרת לגילי, ו[השיר] הוא על כך שאני מתמודדת עם הלחץ של יצירת אלבום שני תוך שאני עדיין מתמודדת עם הלחץ של לתהות האם האנשים עדיין יחשבו שאני מגניבה אפילו שאני לא נערה בת 17 שכותבת שירים יותר. המקור באנגלית It’s about a fear of not being a teenager anymore and not having this image of being some type of ingénue or prodigy kid, I grew up in this weird environment where everyone praised me for being talented for my age, and it’s about me facing this pressure of making a sophomore record while also facing this pressure of wondering if people would still think that I was cool even when I wasn’t a 17-year-old girl writing songs anymore. — רודריגו על השיר לריאיון ל"רולינג סטון", ספטמבר 2023 השיר הוא בלדת פסנתר אינטימית, ורצועת הסיום של האלבום Guts. הרצועה משקפת את המעבר של רודריגו לשנות העשרים לחייה ואת רגשות הספק והבלבול שלה לגבי שנות נעוריה. בסקירה שפורסמה ב"בילבורד", השיר הושווה ללהיט של הזמרת האמריקאית קייטי פרי משנת 2010, "Teenage Dream". בשונה מהגרסה האופטימית של פרי, השיר של רודריגו עוסק באי הוודאות והאתגרים שנלווים לתהליך ההתפתחות מכוכבת נוער לזמרת בוגרת יותר. בשיר, רודריגו מעלה מספר שאלות רטוריות שעוסקות בדאגותיה להיתפס על פי טייפקאסט מסוים, או להיות מוגבלת בביטוי האמנותי שלה על ידי ציפיות של גורמים חיצוניים. פרי הגיבה על הדמיון בין שתי הרצועות ואמרה ”זה נחמד לראות את [הרעיון] יוצר תהודה לאורך השנים לקבוצות גיל שונות [...] היא אשת מלאכה. היא כותבת על כל המחשבות הפנימיות שלנו, דברים חיצוניים שלעולם לא היינו אומרים”. רודריגו סיפרה כי היא וניגרו מעוניינים להפוך למסורת את האופן שבו הם מסיימים את הלאבומים שלהם. היא ציינה כי "Teenage Dream" נמצא באותו מפתח כמו שיר הסיום של Sour,‏ "Hope Ur Ok". בביקורת על האלבום שפורסמה במגזין Paste, הביקורת מדגישה את העומק הרגשי של השיר כשיר הסיום של האלבום. בביקורת אלבום שהתפרסמה במגזין "DIY" על ידי ליסה רייט, השיר מתואר כקטרזי ומזכיר את "Happier Than Ever" של בילי אייליש, ומותיר את האלבום עם תחושת גדילה ושינוי. ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס. סרטון השיר "Teenage Dream" באתר יוטיוב Tim Chan, Tears, Writer’s Block and Four Other Revelations from Olivia Rodrigo’s Surprise Show in L.A., The Hollywood Reporter, ‏2023-10-10 (באנגלית אמריקאית) Emma Wilkes, Olivia Rodrigo says songs from 'GUTS' sessions may eventually see the light of day, NME, ‏9 בספטמבר 2023 (באנגלית בריטית) אנג'י מרטוצ'יו, Olivia Rodrigo Is So Over Heartbreak, רולינג סטון, ‏12 בספטמבר 2023 (באנגלית) Jason Lipshutz, Olivia Rodrigo’s ‘Guts’: All 12 Songs Ranked, בילבורד, ‏8 בספטמבר 2023 (באנגלית אמריקאית) Rob Sheffield, Olivia Rodrigo Crushes the Expectations and Delivers Another Witty, Pissed-Off Classic, רולינג סטון, ‏8 בספטמבר 2023 (באנגלית אמריקאית) Lyndsey Havens, Olivia Rodrigo Reveals How Key ‘Guts’ Tracks Came Together During Intimate Los Angeles Show, Billboard, ‏2023-10-10 (באנגלית אמריקאית) On GUTS, Olivia Rodrigo Gets More Earnest, Paste Magazine (באנגלית אמריקאית) Olivia Rodrigo - GUTS, DIY, ‏8 בספטמבר 2023 (באנגלית) A release day ranking of every song on Olivia Rodrigo's new album GUTS, The Tab, ‏2023-09-08 (באנגלית בריטית) Rob Sheffield, Every Olivia Rodrigo Song, Ranked, רולינג סטון, ‏13 בספטמבר 2023 (באנגלית) Nicole Dominique, Ranking Every Song On Olivia Rodrigo's New Album "Guts" From Worst To Best, Evie Magazine, ‏11 בספטמבר 2023 (באנגלית) Olivia Rodrigo – Live from the Ace Theatre (Amex Member Week Performance), סרטון בערוץ "Olivia Rodrigo", באתר יוטיוב (אורך: 1:04:13), 11 באוקטובר 2023 NZ Top 40 Singles Chart, The Official New Zealand Music Chart, ‏18 בספטמבר 2023 ARIA Top 50 Singles, ARIA, ‏18 בספטמבר 2023 Official Streaming Chart, חברת המצעדים הרשמית, ‏15 בספטמבר 2023 (באנגלית) Billboard Hot 100, Billboard, ‏23 בספטמבר 2023 (באנגלית אמריקאית) Streaming Songs, Billboard, ‏23 בספטמבר 2023 (באנגלית אמריקאית) Billboard Global 200, Billboard, ‏23 בספטמבר 2023 (באנגלית אמריקאית) Billboard Global Excl. US, Billboard, ‏23 בספטמבר 2023 (באנגלית אמריקאית) Billboard Canadian Hot 100, Billboard, ‏23 בספטמבר 2023 (באנגלית אמריקאית) TOP AFP/AUDIOGEST, ‏14 בספטמבר 2023